Downloaded from YTS.MX
Official YIFY movies site: YTS.MX
Dykning er den mest mageløse adspredelse, du kan opleve.
Jeg er trist, når jeg ikke er i vandet.
Det er som at have fået en forsmag på himlen
og så blive tvunget tilbage til jorden.
Det er et smukt syn.
Okay.
-Kaptajn, det her er Jennifer. - Jennifer.
Hvordan er det dernede?
Okay.
Det er fantastisk.
Forestil dig at være vægtløs.
Forestil dig, at det her var under vandet.
Så kunne du bare fylde lungerne og svæve rundt.
Du kunne bevæge dig sådan her og svømme i rummet oven over dine små venner.
Det er smukt.
Kaptajn, der er et spørgsmål her.
Jeg er fascineret af vandets element.
Den verden, vi lever i på landjorden, den er en kamp mod tyngdekraften.
Men ved at dykke, når du tager en dykkerflaske på ryggen,
bliver du pludselig til en ærkeengel.
Du kommer i harmoni med dén ene tråd,
hvorfra alle livsformer er skabt.
Det er en befrielse.
Du betegner dig selv som et vidne til forandring.
Hvornår blev du for første gang egentlig opmærksom på den måde,
vores planet ændrer sig på?
Jo, da mine venner og jeg begyndte,
var det for vores egen skyld. Glæden ved at opdage.
Se, sir, de dykker!
Vær parat med bøjen! Falco og Piel, vær klar!
Jeg tænkte, at min opgave var at vise, hvad havet indeholdt,
skønheden ved det...
så folk ville lære havet at kende og elske det.
Så begyndte vi at se, at de ting, som vi havde beundret,
var ved at gå i forfald.
Og vi aftalte, at vi måtte gøre noget.
Vi måtte ind i kampen.
For man vil kun beskytte det, man elsker.
Godaften.
I genkender uden tvivl ansigtet på skærmen bag mig.
Det er kaptajn Jacques-Yves Cousteau.
ODYSSÈEN
Gennem de seneste 25 år er...
FOR COUSTEAU-HOLDET
...Cousteaus bøger, film og tv-serier
nået ud til hundredvis af millioner af mennesker over hele verden,
og har givet dem indblik i en af vor tids store opdagelser,
den mystiske, enestående smukke verden under havoverfladen.
Mine damer og herrer, giv en varm velkomst til kaptajn Jacques-Yves Cousteau.
Først, kaptajn Cousteau, vil jeg gerne spørge dig,
hvad der er baggrunden for din livslange optagethed af havet?
Da jeg var en meget lille dreng,
var jeg fascineret af dette flydende element,
der kunne bære meget tunge skibe.
Jeg kunne ikke rigtig forstå, hvordan det kunne lade sig gøre.
Men du kunne have fundet ud af alt det på museer
eller ved at gå rundt på landjorden. Hvilken ekstra indsigt gav det at dykke?
Har du aldrig oplevet, at der er forskel på at læse en bog
- og selv at opleve tingene? - Det er en god pointe.
Hvis du læser en bog om elskov, er det ikke det samme.
FRA JACQUES COUSTEAUS FORFATTERSKAB
"Alle opdagelsesrejsende, jeg har mødt, har været drevet af nysgerrighed.
"Et målrettet, umætteligt, til tider begejstret behov for viden.
"Vi må tage ud og se det selv."
MED MOR OG STOREBROR
Siden jeg var barn
har jeg haft en enorm lyst til at søge og nå længere.
Så som 20-årig kom jeg ind på søværnsakademiet.
Og jeg valgte at uddanne mig til pilot.
Mens jeg gik på søværnets pilotskole, var jeg ude at køre en nat.
Jeg var ude for en trafikulykke, en meget alvorlig ulykke.
Min højre arm blev lammet, der var brækket 12 knogler.
Jeg var slemt tilredt.
"Jeg var alene i natten, blodig, på en landevej,
"uden nogen i nærheden.
"Klokken var to om natten.
"Jeg mistede blod.
"Jeg vendte blikket mod himlen, kiggede på stjernerne, og troede jeg skulle dø.
"Men sært nok blev det for mig
"en vidunderlig mulighed."
KAPTAJNEN
FORTALT AF THOMAS TAILLEZ
Cousteau fik at vide, at han skulle kontakte min bedstefar, Philippe Taillez,
som var en af søværnets allerførste fridykkere...
...og Fréderic Dumas...
FRÉDERIC DUMAS
...som ikke var i søværnet, men var en meget berømt harpunfisker dengang.
Og Taillez og Dumas mente, at de sandsynligvis kunne hjælpe Cousteau
med at komme sig ved hjælp af svømning.
TOULON, FRANKRIG 1936
Vi tre begyndte at fiske med harpun.
Såkaldt snorkeldykning var allerede blevet populær
gennem amerikaneren Guy Gilpatric nogle få år tidligere.
På den tid forekom det mig fantastisk,
at et menneske kunne dykke ned under vandoverfladen
og komme op igen med en fisk.
Det virkede som en gerning for en mytologisk halvgud.
Nå, det er vist tid til at komme nedenunder, ikke?
Lige så snart jeg stak hovedet under vand, fik jeg det, chokket.
Vi havde opdaget alle verdens vidundere over vores hoveder.
Og nu befandt vi os på randen af en ny afgrund.
En endeløs og komplet uberørt verden at udforske!
FORTALT AF KAPTAJN PHILIPPE TAILLEZ
Det var en udfordring for enhver, der gerne ville ned i havet.
Vi ankom til en ny verden, en verden af nye ting...
En drømmeverden.
FORTALT AF FRÉDERIC DUMAS
Det var vores livs mest enestående eventyr,
vores fælles eventyr med Cousteau.
Sammen med havets skabninger, som nu er vores venner,
men til at begynde med slagtede vi dem.
Da jeg kom op af vandet, indså jeg
at fra den dag ville al min fritid
gå med at udforske verden under vand.
Da min bedstefar og Cousteau begyndte at fridykke,
havde de hele havet for sig selv,
for ingen andre gjorde det dengang.
Alle fiskere var misundelige på de her tre fyre,
der kunne hoppe direkte i vandet og komme op med de største fisk.
Det begyndte med Philippe Tailliez og Fréderic Dumas.
Og vores trio holdt sammen i årevis.
Der var fantastiske og smukke oplevelser overalt.
De var ret berømte ved den franske Riviera.
Lokalpressen døbte dem naturligvis "De Tre Musketérdykkere."
Simone, hvor gammel var du, da du mødte Jacques?
Sytten år.
HUN ER SMUK
Hvordan gik det? Var det en åbenbaring, kærlighed ved første blik?
Ved første blik, ved første blik!
Han duftede af hav.
Hvad var det, der var dragende ved denne unge søværnsofficer?
Ingenting! Jeg syntes, han var ret grim.
Men han havde lige haft gulsot.
Men jeg vidste, at det skulle være en søværnsofficer.
Var det vigtigt? At han skulle være søværnsofficer?
-Ja. - Jeg er kun glad på havet.
FORTALT AF JOCELYNE DE PASS SIMONE COUSTEAUS BIOGRAFIST
Simone ønskede sig et liv som sejler på havet.
Hendes to bedstefædre var admiraler,
og alle i hendes familie var sejlere.
Hun sagde, "jeg har ikke blod, jeg har saltvand i årerne."
12. JULI 1937
Da hun giftede sig med Cousteau, indgik hun en aftale med ham.
"Jeg giver dig to sønner, Jean-Michel og Philippe,
"og så giver du mig havet."
Simone begyndte at tage med os på alle mine ekspeditioner.
Og efter to år var vi allerede ret velbevandrede i at dykke.
Men vi havde en indre drivkraft til at nå dybere og videre.
Det er altid det samme, tvunget af nød.
For at kunne dykke dybere og blive nede længere
blev jeg opfinder, tvunget af nød.
Jeg tror på, at hvis man går tilbage til civilisationens oprindelse,
vil man finde tegn på, at dykning har besat folks tanker
fra de første spor efter menneskeheden.
Folk drømte om, at en skat, sandheden, lå på havbunden.
Vi ved, at Leonardo da Vinci efterlod mange vilde skitser.
Han drømte om dykkerklokker med slanger eller rør, der sugede luft ved overfladen.
Det var ren science fiction på den tid.
Sidenhen er der naturligvis sket mange forbedringer.
Der var det, vi kalder dykkere med "tunge fødder"
på grund af de blysko, de går på bunden med.
Men jeg ville ikke have de slanger. Jeg ville være fuldstændig uafhængig.
Og gennem min hustrus far traf jeg en ingeniør, Emile Gagnan,
som havde udviklet en regulator, der var beregnet til brug i biler.
Så jeg lånte én og monterede den på en lufttank.
Og så begyndte jeg at teste i Marne.
TEST AF REGULATOR
"Jeg trak vejret normalt i en langsom rytme,
"dukkede hovedet og svømmede roligt ned i 30 fods dybde.
"Jeg bemærkede ingen stigning i vandtrykket."
- J. Y. COUSTEAU M. - FL. DYKKERAPPARAT
"Det var et nyt og lovende apparat,
"som var resultatet af årelange bestræbelser og drømme om,
"at dykning kunne revolutioneres."
DYKKERFLASKE
I Middelhavsområdet har tre søværnsofficerer
under befaling af løjtnant Jacques Cousteau
netop udviklet et enestående dykkerapparat,
der gør dem i stand til at dykke
ned til over 60 meters dybde uden dykkerdragt.
"Vi havde tilbragt årevis i havet som snorkeldykkere.
"Vores nye nøgle til den skjulte verden var særdeles lovende.
"Men desværre var vores utopi dømt til at forsvinde."
I løbet af fire korte uger
blev det franske forsvar fuldstændig knust.
Og Adolf Hitler indtog personligt Paris.
Efter Frankrig havde kapituleret, fik min kone og jeg ikke meget søvn.
Jeg havde altid en pistol i lommen,
og jeg så mig omkring, inden jeg gik ud.
Men i al den tid havde vi stadig havet.
For min bedstefar og for Cousteau
var dykning en flugt fra krigen.
For over havoverfladen var der intet, der gav mening.
"En nat forsøgte jeg at gøre status over min fortid og fremtid.
"Jeg var fast besluttet på at gøre karriere.
"Og i krigens løb indså jeg, at den selvforsynende dykkerdragt
"kunne blive en større forretning.
"Der var hundredvis af dykkeropgaver at løse for det stækkede søværn
"og i de torpedoramte skibsvrag til søs.
"Så da krigen var slut, fortalte jeg embedsmændene i søværnskommandoen
"om det her fuldstændig nye system, vi havde udviklet."
Mine kammerater Tailliez, Dumas og jeg
oprettede Den undersøiske gruppe i Toulon
for det franske søværn.
Det var en lille kerne af folk med en passion for undervandsudforskning.
Vi stødte på mange lig,
navnlig i de flyvrag,
vi inspicerede for søværnet.
Det glemmer jeg aldrig.
Vi drømte om en båd, der var fuldstændig specialindrettet
til udforskning af dybhavet.
Men første skridt var at finde midler til en startkapital.
TOULON, FRANKRIG 1947
Cousteau fik fat i en båd fra det franske søværn.
Og så skulle hele holdet ud at dykke.
Cousteau forsøgte at finansiere købet af en ny båd,
og han ville også bevise, at dykkerflasken kunne bruges i over 100 meters dybde.
Det havde ingen nogensinde gjort før.
FORTALT AF KAPTAJN PHILIPPE TAILLIEZ
Vi var splittet mellem vores bevidsthed om risikoen
og vores nysgerrighed efter at komme dybere ned.
Der var ligesom elektricitet i luften,
en blanding af spænding og ængstelse, en masse fotograferende journalister,
Cousteau ville gøre dykkerflasken berømt.
Og de ville forsøge at slå en rekord.
TEST AF SELVFORSYNENDE DYKKERDRAGT I TOULON
Jacques, jeg vil gerne spørge, hvad er kvælstofnarkose?
Og hvordan manifesterer den sig?
Den kan begynde ved 50 meter
med en indledende følelse af eufori.
Dernæst gradvist tab af reflekserne.
Og så tab af selvopholdelsesdriften.
Man skal mest af alt være klar i hovedet og koldblodig.
For næsten alle dykkerulykker, der sker,
skyldes følelser.
Maurice Fargues var den første til at dykke. Han døde den dag.
TRAGISK ULYKKE UNDER GRUPPES DYKKEREKSPERIMENT
FØRSTESTYRMAND FARGUES DØR UNDER VERDENSREKORDFORSØG
FØRSTESTYRMAND "FARGUE", 1947
"Fargues er den første på holdet, som jeg ser forsvinde.
"Dramaet piner mig i månedsvis.
"Jeg begynder at spekulere på, om mit foretagende giver mening.
"Er det mon for meget at bede disse mænd
"om at sætte livet på spil for en hypotetisk landvinding?"
Efter Fargues' død er der ikke længere nogen "tre musketerer."
Min bedstefar vidste, at han måtte indrette sig anderledes.
FARGUES' ULYKKES- OG DØDSATTEST
Han sagde, "hans død må ikke være forgæves.
"Det er op til os at lære af dén og de konklusioner, vi kan drage af den."
Min bedstefar fik også tidligt blik for økologi.
Og han var blandt de første til at indse, hvor værdifulde revene er...
og hvor hurtigt de kan forsvinde.
Og han fortalte Cousteau, at de måtte spille en rolle i at beskytte det.
Han sagde, "det er som at åbne Pandoras æske."
På den tid havde Cousteau en anden dagsorden.
Kaptajn, det var i 1951,
du foretog din første oceanografiske sejlads med Calypso.
I vinteren 1951-1952, ja.
Den var af kolossal betydning for os, fordi det var vores første ekspedition.
Så den havde en duft af det ukendte, det nyskabende og det overjordiske.
Calypso var i bund og grund en minestryger,
bygget i USA i 1942.
Og jeg købte den for meget få penge,
takket være en donation fra en britisk statsborger.
Og med hende har jeg besøgt nærmest enhver afkrog af verden.
Calypso er en person, hun er ikke bare en båd.
STYRING
I begyndelsen dækkede velgørenhedsdonationer driften.
Vi befandt os ved roret på et vidunderligt fartøj,
og vi bemandede det med frivillige.
Folk arbejdede uden at få hyre for at få den her båd til at fungere.
ALBERT FALCO - BESÆTNINGSMEDLEM/ - DYKKER
Calypso var begyndelsen til et storslået eventyr.
En mulighed for at udforske alverdens have under vand.
YVES OMER - DYKKER/ - KAMERAMAND
Jeg følte, at jeg kom ind i de hellige haller.
Med fantastiske dyk og muligvis spændende rejser.
Vi måtte lære os alt, gøre alt selv.
Og naturligvis filme... alt.
Jeg gik ombord med en besætning,
som nogle nok ville kalde "utilpasset."
Et "reservehold."
For dem var det en frigørelse fra den civilisation, de havde forkastet.
Vi talte om de forhåbninger, skibet vakte i vores tanker,
de mærkværdige skabninger, hun ville gøre velkendte,
og de rigdomme, hun ville bringe op fra dybet.
Det her var en mulighed for at forenkle vores liv
ved at skrælle det unødvendige af.
For det her behov for at undslippe ville ikke eksistere,
hvis folk var lykkelige på landjorden.
Logbog nummer et..
Vi er langt om længe til søs
og nyder den første dags navigation ombord på Calypso.
MIDDELHAVET
Vi har påbegyndt en ekspedition i fuld skala...
DET RØDE HAV
...for at udforske revene i Det Røde Hav.
JEAN-MICHEL OG PHILIPPE COUSTEAU JACQUES OG SIMONES SØNNER
Min bror og jeg hoppede ombord på Calypso, og i havet.
Det var et familieforetagende, for min mor,
min bror og jeg sejlede sammen med min far lige fra begyndelsen.
Og det her nomadeinstinkt lå meget dybt i os.
Logbog nummer to.
Siden vi lagde fra land, har det ustandselig været dårligt vejr.
Det regner, det er koldt,
og dønningerne er mindst styrke seks.
Vi bliver kastet fra side til side 24 timer i døgnet.
Og jeg har haft en skrækkelig nat, hvor jeg frygtede at miste mit skib.
Så vi er sejlet nordpå igen og har fundet rigtig fint læ.
En poetisk og øde ø.
Vi har gjort landgang og udforsket øen.
Vi fandt kun nogle få, isolerede fugle, der var rasende over vores indtrængen.
I to dage vil vi tage det roligt...
og slappe af oven på udmattelsen og den nervøse spænding.
Og vi kan gøre status nu, hvor vi har foretaget 20 dyk.
"Jeg har en følelse af at trænge ind på privat grund, når jeg dykker.
"En fornemmelse af at snyde.
"Vi er landpattedyr,
"og det er ikke meningen, at vi skal overskride grænsen.
"Naturen advarer os, 'adgang forbudt.'
"Men vi tager af sted, og følelsen af at være indtrænger forsvinder."
FORTALT AF BRUNO CAPELLO BESÆTNINGSMEDLEM
Hele verden var ved at blive opdaget.
Og vi havde ingen anelse om, at vi var i færd med at ødelægge den.
Vi sprængte dynamit for at tælle fiskene i vandoverfladen, du ved,
for at kunne bedømme fiskebestanden.
Vi vidste bare ikke bedre dengang.
Ohøj, Calypso, opkald fra land. Kom ind, skifter.
Modtaget.
I sensommeren 1953
havde vi opbrugt alle vores personlige midler på at holde båden i drift.
Og vi begyndte at føle os lidt ængstelige for fremtiden,
da "Julemanden" ankom
i skikkelse af en typisk englænder med smalt overskæg og fornem paraply.
Han kravlede ombord på Calypso og sagde med kraftig, engelsk accent,
"jeg vil gerne vide, om I er villige
"til at tage arbejde inden for olieefterforskning."
På det tidspunkt ville vi have accepteret nærmest ethvert forslag.
For uden det
ville vi ikke have mulighed for at beholde Calypso.
Det her er undervandsjagt med kaptajn Cousteau og hans gruppe...
DEN PERSISKE GOLF
...i Den Persiske Golf.
De her mænd leder ikke efter lyserøde perler,
de søger efter sort guld. Olie.
Få mennesker er klar over...
at Calypso har en stor del af æren
for Abu Dhabis velstand.
QATAR DEN PERSISKE GOLF
-I Den Persiske Golf. - Nemlig.
Vi fandt deres olie.
Jeg var vel naiv.
Men jeg havde ikke en øre.
Og de penge gav os mulighed for at købe radar og sonar,
og jeg havde penge til de følgende produktioner.
Hallo Girault! Hallo Girault! Kan du høre mig?
Hallo! Vis kameraet!
Vis kameraet!
"Det eneste, jeg helt sikkert kan finde ud af, er at lave film.
"Det er en kronisk lidelse.
"Jeg er ulykkelig, når jeg ikke laver en film.
EN VERDENSOMSEJLING UNDER HAVET INSTRUERET AF STUART PATON, 1916
Jeg var omtrent 12 år gammel, da jeg så mine første undervandsfilm.
Jeg syntes, de var fortryllende.
På den tid havde folk ingen anelse om, hvad der foregik...
"SE! HAJER!"
...under overfladen.
Så det var en åbenbaring for mig.
På det tidspunkt indså jeg, hvor stærke og magtfulde billeder er.
Jeg begyndte at optage film som 13-årig.
I begyndelsen var det små historier om min kusines bryllup.
Og min bror og jeg fandt på en gangsterhistorie.
Gennem alle de år
havde jeg mit kamera med mig overalt som en slags notesbog.
Og efter jeg opfandt dykkerflasken,
ville jeg vise mine venner, hvad jeg så.
Men for at kunne filme under vand måtte jeg have kameraet i en beholder.
Så den måtte jeg også opfinde.
Jeg havde en vision om at skabe
en ny form for filmkunst, som jeg kunne hjælpe med at udvikle.
Og det blev startskuddet til alt det følgende.
LOUIS MALLE - KAMERAMAND/ - MEDINSTRUKTØR
Jeg gik på filmskole i Paris...
og kaptajn Cousteau søgte en praktikant.
Så trods min totale mangel på sportslige færdigheder
og med en principiel foragt for søværnet, eftersom min far er sømand...
tog jeg til et møde med hr. Cousteau.
Vi havde et nyt kamera med ny optik.
Vi lavede optagelser i fantastiske undervandslandskaber
og var på nogle meget interessante eventyr.
Da vi kom tilbage og gennemså det,
indså vi, at der var materiale nok til et fuldt, fantastisk show.
Og det var i bund og grund noget, som andre havde prøvet på meget længe.
Så vi tænkte, "hvorfor ikke lave en STOR film?"
DEN TAVSE VERDEN
Action!
DEN TAVSE VERDEN – 1956
Den Tavse Verden var en kæmpe opgave.
Jeg foreslog en drejebog...
en fuldstændig fiktiv drejebog...
...til Columbia for at få penge.
Og filmen kostede dem ikke noget.
Intet overhovedet!
Men for en beskeden søværnsofficer som mig var det meget dyrt.
FORTALT AF LOUIS MALLE
Kaptajn Cousteau er mange ting, sømand, videnskabsmand, opfinder.
Men frem for alt
er han filmmager.
Jeg kender mange instruktører, der misunder ham hans sans for film.
Action!
"Jeg bliver rasende,
"når man kategoriserer mine film som 'dokumentar.'
"Det betyder en forelæsning af en fyr, som ved mere end dig."
"Vores film er ikke dokumentarer.
"De er sande eventyrfilm."
Maskinen til broen! Maskinen til broen!
Noget har lige bremset bagbords motor!
Vi er stødt ind i en hval.
Sårene er så dybe, at den ikke kan overleve.
Vi skynder os at gøre en ende på dens lidelser.
"Jeg drømte om at blive havets John Ford eller John Huston."
Action!
"At tilbyde mine medmennesker skønhed."
HAVETS ASTRONAUTER! DEN TAVSE VERDEN
Og Den Gyldne Palme går til...
Den Tavse Verden!
Vi vandt Den Gyldne Palme i Cannes.
Og derefter en Oscar for bedste dokumentarfilm.
Jeg glemmer aldrig
visningen ved filmfestivalen i Cannes.
- Picasso var der. Kan du huske det? - Ja.
Da han kom ud, var han fuldstændig overvældet. Fordi for ham var det
en opdagelse af farverne under havoverfladen.
Afsløringen af en verden,
der hidtil havde været hemmelig og ukendt af mennesker.
Jeg gav Picasso
et stykke sort koral, omtrent så stort.
Jeg forklarede ham, at når man polerede det med fingrene,
blev det mere skinnende og smukt.
Efter hans død
skrev hans kone til mig,
"Picasso sov ind, mens han polerede det stykke koral, du gav ham."
Den Tavse Verden havde betaget ham.
Og for ham var det stykke koral et stykke af en ukendt verden.
Fantastisk.
"Et yndefuldt øjeblik,
"jeg glider ned i dybet, bevidst om at leve i harmoni
"med et miljø, der er meget forskelligt fra verden ovenover.
"Jeg svømmer næsten uanstrengt
lige som de fisk, jeg møder.
"Jeg er en uventet gæst,
"tryllebundet af skønheden.
"Af stilheden.
"Af harmonien."
I London gav en mand i aftes en forelæsning,
der baner vejen for permanent menneskelig tilstedeværelse under havoverfladen.
Kaptajn, er den her udvikling af havbunden
bare et eventyr for dig, eller har den en praktisk anvendelse?
Jeg tror ikke, vi kan kalde den et eventyr.
Den er en række nøje planlagte
og forberedte skridt.
Vi bevæger os ned i havet, stadig dybere og længere.
Det er en helt ny opfattelse af dykning,
det permanente ophold på havbunden.
Jeg er fan af udforskning af rummet.
Og jeg tror, at vores udforskning af havet også er vigtig.
Vores to "oceanauter" skal i en uge bo
i et neddykket hus 10 meter under havets overflade.
I ugens løb observerer vi dem uafbrudt.
Hvordan vil det påvirke deres krop og psyke?
HUSET PÅ HAVBUNDEN – 1962
Vi var forsøgskaniner.
CLAUDE WESLY - OCEANAUT/ - DYKKER
Overvåget af læger 24 timer i døgnet.
Blodprøver, hjernescanninger, pulsmålinger.
FORTALT AF ALBERT FALCO
Jeg kan huske, at en fyr fra søværnet sagde til mig,
"Falco, jeg må advare dig om, at jeg
har lavet det samme forsøg med rotter...
og rotterne døde."
Men jeg måtte tjene fremtiden og kaptajn Cousteau.
Det er den syvende dag.
Det er sandhedens øjeblik for dem nu.
Falco og Wesly er tilbage hos os.
"Fysisk har vi ikke ændret os," fortalte Falco mig.
"Og alligevel er vi ikke helt de samme."
Hans ord foruroligede mig.
Delfiner, sæler og hvaler var trods alt
landpattedyr engang.
VIDENSKAB
Og på et ret nyligt trin i deres evolution var de vendt tilbage til havet.
Måske vil vi se en ny type menneske fremstå...
et "vandmenneske."
Morgendagens menneske må tilpasse sig livet i denne sære verden.
Du nævnte kunstige gæller. Hvad betyder det helt nøjagtigt?
“Homo Aquaticus!”
“Homo Aquaticus?”
I de kommende år vil vi etablere beboelser,
hvor mennesker kan leve fuldstændig under vand.
Så dykning har en lovende fremtid.
For alle forbindelser til overfladen vil blive overflødiggjort.
Kaptajn Cousteau, for at kende hele sandheden om et menneske
må man betragte det uden for dets professionelle virke.
Kaptajn Cousteau, er der en dårlig side, du bebrejder dig selv for?
Det ved jeg ikke.
Jeg er fuld af fejl.
Jeg er en dårlig ægtemand og en dårlig far.
Jeg forsømmer mine venner
og min kone.
Det er en uundgåelig konsekvens af, at jeg tidligt foretog det valg
at dedikere mig selv til at stille en nysgerrighed,
der aldrig vil blive stillet.
Men det er altid tvunget af nød, at jeg gør dårlige ting.
Det er ikke med forsæt.
Jeg begynder at opdage ting, jeg aldrig har set før.
Jeg morer mig.
FORTALT AF SUSAN SCHIEFELBEIN MEDFORFATTER
Cousteau sagde ofte til mig,
at en opdagelsesrejsende ikke har ret til et familieliv.
Han rejste omkring og fulgte sin næse
mod fremtiden og ud i universet.
Og sådan måtte det være.
FORTALT AF JOCELYNE DE PASS
Der blev ikke taget hånd om børnene.
De gik på kostskole.
Simone var mere interesseret i et liv på havet.
Hun havde kun én passion:
Calypso.
FORTALT AF JEAN-MICHEL COUSTEAU
De færreste er klar over, at min mor brugte mere tid
ombord på skibet end min far, min bror og jeg tilsammen.
Hun bryder sig ikke om at blive filmet,
og derfor har hun undgået det.
Hun holder sig væk fra kameraerne.
Hun er den stærke personlighed bag kulissen.
Folk betror sig til hende, og hun træffer mange beslutninger,
som de fleste ikke engang kender til.
De ved slet ikke, at hun eksisterer.
En kvindes rolle ombord er meget vigtig.
Er det vanskeligt...
at være ene kvinde på en båd, der er fyldt med mænd?
Overhovedet ikke.
-Hvad kalder de dig? -"Hyrdinden!"
"Hyrdinden" fordi du holder hjorden væk fra kanten?
Altid.
Ville du kunne acceptere en kvinde mere ombord?
-Nej, absolut ikke. - Hvorfor?
Fordi jeg tror, det er uforeneligt med den måde, vi lever på.
Jean-Michel, hvordan var livet på Calypso for et lille barn?
Jeg har ikke noget at sammenligne med, det var bare en naturlig ting.
Jeg blev inviteret ombord i mine ferier.
Og der gik mange år, inden jeg opdagede, at det var meget usædvanligt.
Du må være forberedt på at bringe mange slags ofre.
Du må indvilge i at have et meget sparsomt familieliv.
Han er dykker og...
PHILIPPE COUSTEAU SØN
Philippe, hvad er den største brøler, din far nogensinde har begået?
- Det er virkelig svært at svare på. - Okay.
FORTALT AF YVES PACCALET BESÆTNINGSMEDLEM
Cousteaus forhold til Philippe og Jean-Michel er kompliceret.
Jean-Michel var en ledertype
og beskæftigede sig med søfartsarkitektur.
Philippe havde en opdagelsesrejsendes karaktertræk.
Nysgerrig og forførende.
Philippe var lige som sin far i den henseende.
Han var på sin vis den pilot, som hans far havde drømt om at blive,
men blev forhindret i på grund af trafikulykken.
Klar til afgang!
Og derfor blev Jean-Michel kørt ud på et sidespor af sin far
til Philippes fordel.
Philippe var som sin far.
Altid i gang med farlige ting, altid frygtløs.
Cousteau var som en konge i sit rige.
Og Philippe var kronprins.
CONSHELF-EVENTYRET – 1966
I det permanente mørke
fokuserer Philippe Cousteau sit undervandskamera
på et unikt eksperiment.
Oceanauterne vil forsøge at reparere et olieborehoved i drift
370 fod under havoverfladen.
FORTALT AF SUSAN SCHIEFELBEIN
Olieselskaberne havde hyret Cousteau
til at foretage videnskabelig forskning.
Og han brugte pengene til at drive Calypso og fortsætte sine opdagelsesrejser.
Det var muligvis et fejltrin på hans vej mod fremtiden.
Men verden forstod ikke
truslen mod miljøet dengang.
Så for Cousteau var det et middel til at nå et mål.
Når vi havde løst denne opgave, ville vi have udført et pionerarbejde.
Så kunne vi overlade det til industrien at udnytte det.
OLIE FRA DEN TAVSE VERDEN?
Men vi spekulerede på, om vi gjorde det rigtige.
HAR HAVET BEGRAVEDE SKATTE?
FINDES DER KÆMPE OLIERESERVER?
"FLASKEDYKKERE" UNDER LEDELSE AF COUSTEAU
HJÆLPER MED AT FINDE SVAR.
FORTALT AF YVES OMER
Da vi afsluttede Conshelf 3-eksperimentet,
troede alle vi dykkere, at kaptajnen ville
gå ind i oliebranchen.
Men kaptajn Cousteau fortalte os,
"venner, jeg skal ikke ind i oliebranchen...
"vi skal lave fjernsyn."
Og det reddede ham.
"LIVE FRA CONSHELF 3"
De sendte Jacques Cousteaus optagelser, og de blev en stor succes.
DAVID WOLPER TV-PRODUCER
Jeg sad hjemme en dag og sagde til min kone,
"det ville garanteret blive en fremragende serie.
"Jacques Cousteaus rejser under vandet over hele verden,
"de syv verdenshave, tænkte jeg."
Så jeg fløj til Monaco for at snakke med Cousteau.
Jeg sagde, "en times TV fra havet
"vil kræve lang tid ombord med 30 mands besætning
"og investeringer på hundredvis af millioner franc i udstyr."
Han sagde, "jeg har lige sikret pengene, men du skal lave 12 timer.
"Jeg kan ikke gøre det på under 12 timer."
ORIGINAL SKITSEBOG
Så jeg tog tilbage til New York for at sælge de 12 shows.
Jeg gik til NBC. De anede ikke, hvem Cousteau var.
EROBRINGEN AF DET INDRE RUM
Hvem er han? "Det er ham undervandsfyren, der opfandt trykflasken."
"Vi er ligeglade."
Jeg gik til ABC. Der sad selveste Tom Moore.
TOM MOORE DIREKTØR, ABC
Han ser materialet, er vild med det, men kan ikke aftage 12 afsnit.
Men han siger, "David, som du ved, er jeg medlem af de opdagelsesrejsendes klub,
"og jeg har ikke kunnet ikke finde en opdagelsesrejsende til at holde tale.
"Kan du få Jacques Cousteau til at være taler?"
Jeg sagde, "jeg kan da spørge ham." Han svarede, "hør engang her.
"Hvis du får Jacques Cousteau overtalt, sender jeg alle 12 shows."
Og resten er historie.
EN VERDEN UNDER HAVET
MED JACQUES COUSTEAU
Action!
Jeg begyndte på Cousteau-serien i 1967.
JOHN SOH, REDAKTØR EN VERDEN UNDER HAVET
Og jeg fik et kæmpe redigeringsrum, fordi der var så meget råfilm.
Hajer, hvaler
og ting, jeg aldrig før havde set.
AFSNIT 01, HAJER – 1968
Hajen har ry for at være frygtindgydende brutal.
Men det er ikke altid tilfældet.
Der eksisterer mange harmløse arter
sandhaj, plettet hundefisk, nursehaj og leopardhaj.
Men for en dykker er et hajbid, uanset om det er tilfældigt eller med forsæt,
altid alvorligt og af og til livstruende.
Hallo, Raymond. Hallo, Raymond.
Hvad er din dybde? Hvad er din dybde?
Jeg har opgivet, eller næsten opgivet, produktionen af spillefilm
for at hellige mig fjernsynet af én bestemt, god grund.
Selv om man må give køb på æstetikken,
giver det mulighed for gennem det eneste egentlige massemedie, der findes,
at nå millioner af mennesker hurtigt.
Vi hører dig fint, Raymond, vi hører dig fint.
Alle er i god behold.
Han havde en vidunderlig personlighed.
Men den tids brede publikum vidste ikke, hvem Jacques Cousteau var.
Som vores assistenter registrerede ham,
"der er en ældre herre med rød tophue på dækket."
Så vi drøftede indgående, hvordan vi skulle præsentere ham.
Er han videnskabsmand? Forsker?
Eller er han filosof? Eller opfinder?
Men på nærbilleder
lignede han virkelig en mand, der så mod fremtiden.
Så vi besluttede at kalde ham opdagelsesrejsende.
For hans motto var, "il faut aller voir."
"Vi tager ud at se det selv."
New York Times skriver, at En verden under vandet
-har åbnet øjnene på millioner. -...gennem de undervandsfilm,
der vises af 100 andre tv-stationer
over hele verden...
...har ikke bare gjort undervandsbiologi og opdagelsesrejser populære...
Kaptajn Cousteau bærer et større ansvar for at have
introduceret folk til verden under havet...
Kaptajn Jacques Cousteau udfordrer det mest forræderiske havmiljø.
HAJER
I morgen tager kaptajn Cousteau af sted på det, han kalder...
ØRKENHVALERNE
...karrierens vanskeligste ekspedition...
Kaptajn Cousteau har måske gjort mere end nogen anden
for at afsløre havenes mysterier...
Seertallet er i gennemsnit 26 millioner.
-Jacques Cousteau... - Den ottedobbelte Emmy-vinder...
Den mest populære dokumentarserie...
EN VERDEN UNDER HAVET
...i TV-historien.
Jeg har produceret 52 timelange film til TV.
I begyndelsen var det nysgerrighed.
Begejstringen over skønhed.
Så fulgte en periode med årvågenhed,
for vi betragtede ting, der faktisk var ved at forsvinde.
Så nu er mit tidligere liv som simpel opdagelsesrejsende forbi.
Hr. formand, jeg er meget beæret over invitationen til at komme her i dag
og tale om det element, som jeg har viet mit liv til.
Havet.
Havet er i dag truet, som alle ved.
Jeg har brugt mit liv på at sejle og svømme gennem havene.
Gennem 30 år har jeg set koralrev blive til ødemarker
og mægtige fiskebestande blive opfisket.
Og da jeg for nylig dykkede i Lyon-bugten,
foruroligede det mig at se, at vi praktisk talt har udslettet
den originale fauna på kontinentalsoklen.
Vi står over for en ødelæggelse af havet
på grund af forurening og andre faktorer.
Gennem de seneste to århundreder
har folk været komplet uvidende om, at der var et miljømæssigt problem.
Havet blev opfattet som et uendeligt rum,
en vandmasse så stor, at man kunne smide hvad som helst i det
uden konsekvenser.
Så det gjorde vi.
MICHIGAN UNIVERSITET – MARTS 1970
Sidste år, først i USA og så i Europa og Japan,
begyndte folk at forstå det...
...og der blev dannet en miljøbeskyttelsesbevægelse.
Mennesker startede forureningen, mennesker kan stoppe den.
HOLD USA SMUKT – 1971
Jeg besluttede sammen med min søn og mine venner
at oprette Cousteau-selskabet.
Sammen med tusindvis af bekymrede borgere som dig
har vi oprettet en almennyttig forening for at redde ikke bare havet,
men de dyrebare økosystemer på vores vandplanet.
1-800-648-5000 – COUSTEAU-SELSKABET
Meld dig ind nu. Ring 1-800-648-5000 eller skriv til os på adressen på skærmen.
MILLIONER LANDET OVER FEJRER JORDENS DAG
Folks opmærksomhed er stigende.
Men der er stadig masser af arbejde at gøre.
Så jeg vil dedikere alle mine fremtidige filmaktiviteter
til at forsøge at overbevise folk om,
at de må gøre noget ved det her.
Så mine film er ikke længere bare om smukke småfisk,
men de handler om menneskehedens skæbne.
ITALIENS KYST – 1977
Denne 40 meter lange, gamle, engelske minestryger er Calypso.
Kaptajn Jacques-Yves Cousteau og hans mandskab er ombord.
De er i Middelhavet i nogle få måneder for at optage
en serie film, der skal gøre "det store blå" kendt og elsket.
Og frem for alt gøre alle bekendt med de farer, der truer det.
Calypsos mandskab vil forsøge at lokalisere og analysere
de mest forurenede og truede steder i Middelhavet.
Det, der ødelægger havet, er de giftstoffer,
som industrien ukontrolleret og tankeløst udleder i vandet.
For eksempel var der over 600 tønder
med dødelig tetraetylbly ombord
på det jugoslaviske fragtskib Cavtat.
Og skibet blev vædret og sank i det sydlige Italien,
tre mil fra kysten på 300 fods dybde.
Nogle af tønderne lækker allerede, og de vil sende
denne dødelige gift ud i Middelhavet.
Så det er et vanskeligt problem at løse.
Og alle regeringer vender ryggen til.
TIDSINDSTILLET BOMBE PÅ 50 FAVNE – 1978
Dommer Maritati beordrer firmaet Saipem at påbegynde bjærgning.
Det sker med hjælp fra Calypsos dykkere Albert Falco og Raymond Coll.
Jeg var naturligvis involveret i forskellige faser af operationen.
Og da skibene var på plads, begyndte dykkerne at arbejde.
97% af blyet blev bjærget.
Resten slap ud, fordi nogle af tønderne
allerede var beskadiget.
Kaptajn Cousteau, du mener jo,
at verdens ressourcer bliver brugt op.
Og du har set det ske år efter år.
Mange mennesker har åbenbart ikke gjort, hvad de skulle.
Er der noget, du gerne vil sige om det?
Ja, jeg har allerede været involveret
i så at sige at scanne
mulighederne for at udvinde energi fra havet.
Det var et valg, jeg foretog for mange år siden.
Men jeg blev chokeret
over den hastighed og hensynsløshed,
hvormed industrielle interesser har kasseret
alle de miljøforanstaltninger,
der møjsommeligt er blevet gjort.
Jeg føler et ansvar, jeg føler mig skyldig, som alle andre burde, også du,
i at vi trækker blankoveksler
på kommende generationer.
Vi betaler ikke. Det kommer de til.
COUSTEAUS NYE KAMPAGNE FOR AT BEVARE VERDENSHAVENE
En af Cousteau-selskabets opgaver er,
at vi gerne vil levere sandheden til folket.
CALYPSO-LOGGEN NU ER VI 80.000
Og vi var begejstrede over, at vi blev den hurtigst voksende,
almennyttige bevægelse på bare to år.
Nu taler du om Cousteau-selskabet i USA,
som har hvor mange medlemmer i øjeblikket?
Et hundrede og trestusind.
Og det vokser hurtigt, for vi er et ungt selskab.
Hvad er målet? Hvilket medlemstal?
Adskillige millioner.
- Hvor mange? - Adskillige millioner.
I Houston, USA, flokkedes 11.000 mennesker for at lytte til den mand,
som ifølge en nylig undersøgelse er den berømthed,
som, kun overgået af præsidenten, flest amerikanere gerne vil møde.
Deres helt er kaptajn Jacques-Yves Cousteau.
COUSTEAUS DELTAGELSESDAG
Deltagelsesdagen har til formål at genskabe en følelse af håb om,
at vores handlinger ikke vil skade vores levesteder yderligere.
Og det vil med kaptajn Cousteaus ord være op til almindelige borgere.
Kaptajn, det her er Matt.
Ja, jeg vil gerne spørge dig, hvad du mener om
en civilisation under vandet i fremtiden?
Jeg må indrømme, at jeg engang foreslog det, men jeg tror ikke,
at vi kommer til at udvikle en civilisation under vandet.
Jeg tror...
vi først må skabe en god civilisation på landjorden.
FORTALT AF YVES PACCALET
Da jeg begyndte at arbejde sammen med Cousteau i 1972,
havde han allerede indset, at ideen om at kolonisere havet
med bulldozere og lave "undervandsbyer"
ikke var noget, man burde gøre.
Han fortrød ikke sine handlinger.
Det var hans måde at komme videre på.
Men han vidste godt, at offentlighedens opfattelse af moral havde udviklet sig.
I 1954
optog jeg spillefilmen Den tavse verden.
I den var der en scene,
hvor man så hajer æde en såret hvalunge
med stor voldsomhed.
DEN TAVSE VERDEN – 1956
Og vores folk blev så rasende, at de trak dem ombord på skibet,
og de begyndte at slå dem i hovedet og dræbe dem.
Det var en ren nedslagtning af de hajer,
en slags urgammel hævn, for sømænd havde jo
hadet hajer gennem generationer.
Nuvel. Her for nylig så jeg den film igen,
fordi jeg blev bedt om at vise den igen i Paris.
Og man må... jeg kunne ikke... jeg kunne ikke stå inde for den.
Jeg kan ikke vise den længere, for vi har allesammen ændret os.
Mentaliteten har ændret sig,
og vi ville ikke behandle hajer på den måde i dag.
I 20 år har min far, kaptajn Cousteau, og jeg
arbejdet på at gøre verden bevidst
om de farer, der truer vores planet.
Hvor som helst vi med forfærdelse ser
uhæmmet spild af råmaterialer, af energi,
miljøets hastige nedbrydning.
Så vi kan efterlade vores børn
en verden, der ikke er ødelagt af radioaktivt affald og pesticider.
Et Middelhavet, der ikke er dødt.
Jeg anser os for heldige.
Vi rejser en masse og ser ting, som andre ikke gør.
Så det er vores pligt at dele disse ting med dem.
Og være meget opmærksomme på vores ansvar.
Og det drøfter vi ofte, Philippe og jeg...
...og Philippe deler mine anskuelser på det område 100%.
Det er en stor tilfredsstillelse at finde den samme forståelse
hos sin primære samarbejdspartner. Ikke sandt?
- Pragtfuldt. - Jeg mener, at den
grundlæggende filosofi er, at man skal dele det med nogen for at kunne nyde det.
Det er rigtigt.
Kaptajn Cousteau, hvordan ser du din fremtid?
Min umiddelbare fremtid er at udvikle netværket
i det selskab, jeg har stiftet,
så de kan arbejde videre uden mig.
Min søn, Philippe, er leder af en gruppe,
der skal af sted for at udforske Arktis.
Min kone tager sig som bekendt af al administration
og moralen ombord på Calypso.
Og jeg håber i løbet af to eller tre år
at kunne gøre mig selv komplet overflødig.
REJSEN TIL VERDENS ENDE – 1975
Femte december.
Jeg styrer Calypso ind i den faretruende Drake-passage,
der ligger mellem Sydamerikas sydligste spids
og den antarktiske halvø.
Men ved ankomsten til disse polarvande føler vi os som fremmede.
FORTALT AF PHILIPPE COUSTEAU
Vi dykker i ret mudret vand.
Rødalgerne vinker os velkommen.
Langs klippen, ned til 100 fods dybde,
finder vi en uventet overflod af liv.
Jeg er ivrig efter at få miniubåden i vandet og udforske det dybere polarhav.
Falco skal styre miniubåden, mens jeg filmer.
Lidt længere nede er der en gabende åbning i væggen.
Dæmpede knirkelyde advarer os om,
at isbjerget er under kolossalt, indre tryk.
Det er en gigantisk krystal, der smelter for øjnene af mig.
Vi er vidner til en evigheds forsvinden.
Altså, jeg hader virkelig fare, det må jeg sige.
Jeg hører ikke til dem, der går efter et adrenalinkick.
Ja, også dig. Jeg tror ikke, at nogen i vores familie
er vovehalse overhovedet.
- Ja. - Ja?
Men du bruger da fly.
Er du ikke...
- Jeg ved ikke. - Er du ikke begejstret for hans fly?
Det ved jeg ikke rigtig.
Philippe havde den her ide om at lave film i Nordafrika,
og jeg godkendte den.
Og han begyndte med sit fly.
Og...
det var det.
PHILIPPE COUSTEAU, SØN AF HAVFORSKER, DRÆBT I FLYSTYRT
Hvorfor? Hvordan?
Philippe var en fremragende pilot.
En dårligt sikret luge i flyets forende
havde lige udslettet min elskede søn og en del af mig sammen med ham.
PHILIPPE, JAN OG DATTEREN ALEXANDRA COUSTEAU
FORTALT AF ALBERT FALCO
Han sagde til mig, "jeg må arbejde til den bitre ende nu.
"Det er min straf."
TILLYKKE, KAPTAJN COUSTEAU
Vi er her for at glæde os.
Og jeg deler den glæde med jer med tårer i øjnene
på grund af det store savn i aften – Philippe.
Efter Philippes død
var hele Jacques' fysiske fremtoning fuldstændig forandret.
Han var blevet ti år ældre.
Han var krumbøjet, han hud var gullig.
Og med tiden
blev han mere pessimistisk med hensyn til miljøet.
MIDDELHAVET – VUGGE ELLER GRAV? 1979
I 1977 vendte Cousteau og Calypsos dykkere tilbage til Veyron.
I løbet af kun tre årtier var havbunden blevet til en ørken.
Så dyster som overfladen af en eller anden øde planet.
I den oversvømmede ødemark synes vandtemperaturen at stige,
så vores hænder brænder på trods af vores handsker.
Vores øjne svier.
Tårerne løber ned ad ansigtet og slører vores syn.
Smerten er uudholdelig.
Vi er trængt ind i en dødszone,
et område, hvor ingen levende organisme kan overleve ret længe.
ABC DROPPER COUSTEAU-UDSENDELSER
FORTALT AF BRAD MATSEN FORFATTER, "HAVETS KONGE"
ABC droppede ham, fordi han blev for dyster.
COUSTEAU-UDSENDELSER STOPPER
COUSTEAU-UDSENDELSE GÅR LIDT FOR DYBT
De ville ikke have hans hævede øjenbryn
over for publikum i de her triste historier.
Han var mere direkte og forsøgte at overbevise folk
snarere end bare at vise dem ting.
Og jeg tror, han blev lidt kynisk på det tidspunkt i sit liv.
Kan du fortælle mig, hvad der efter din mening er dine største præstationer
og dine største fiaskoer?
Det er... det er umuligt at svare på,
for jeg er ikke interesseret i at analysere mig selv.
Hvorfor ikke?
Jeg er ikke interesseret i mig selv i det hele taget.
Jeg er interesseret i verden omkring mig.
Min indre verden betyder intet for mig.
FORTALT AF SUSAN SCHIEFELBEIN
Jeg tænker stadig på en bestemt dag, som vi tilbragte sammen.
Vi arbejdede på en bog, og han var taget til Paris for at møde mig.
Folk ombord på flyet stod i kø i midtergangen
og ventede på at få hans autograf.
Og han sagde, "jeg bruger hver eneste dag, hele dagen, på at gå til møder,
"lave film, udføre forskning, og det eneste, folk vil have,
"er en lap papir med navnet Jacques Cousteau.
"Og den passer de på som en skat."
Han blev mere og mere vred over det.
FORTALT AF JOCELYNE DE PASS
Han sagde til mig, "jeg holder taler overalt i verden
"om at forsøge at efterlade en ren planet til vores børn.
"Men ingen hører efter.
"Det er i øvrigt også for sent.
"Vi ødelægger hver dag planeten mere og mere."
Han var overbevist om, at det allerede var for sent.
Jeg tror, at vi begge to havde behov for et nyt liv, da vi mødte hinanden.
Men hverken i mine eller hans tanker...
FORTALT AF FRANCINE COUSTEAU
...havde det noget med romantik at gøre.
Jeg var 31, og jeg var dykker.
Så på det tidspunkt handlede det bare om dykning.
DELTAGELSESDAG I HOUSTON 12. FEBRUAR 1977
Vi havde organiseret en såkaldt
deltagelsesdag i Houston.
Og jeg tog ud at dykke med en klub, og hun var der.
Og jeg syntes, hun var interessant.
På det tidspunkt havde hun også en lovende karriere
hos Air France, hvor hun havde ansvar for den franske regerings diplomatiske rejser.
Jeg tror, at det, som Jacques ønskede sig mest af alt dengang,
var et sted til familien.
Ikke fordi han ikke havde en familie, men på grund af det liv, han levede.
Han var aldrig det samme sted i mere end to minutter.
Hans kone var ombord på båden.
Og børnene var på kostskole.
Og han selv rejste overalt, så der var ingen familie
eller "foyer," som vi siger på fransk.
Det er et sted, hvor familien regelmæssigt samles.
Et hjem.
Det havde han brug for.
FORTALT AF JACQUES RENOIR KAMERAMAND
Vi vidste en lille smule om hans forhold til Francine.
Og i den periode fik Cousteau to børn med hende.
Vi talte aldrig om dem.
Men alle vidste det.
Og jeg tror også, Simone vidste det.
"Sidste gang, vi spiste middag sammen, kunne jeg se, hun ikke var rask.
"Men jeg anede ikke, hvad hun fejlede.
"Hun fik lægen til at love ikke at fortælle mig det,
"så det ikke skulle forstyrre mit arbejde."
FORTALT AF YVES PACCALET
Mod slutningen af hendes liv havde kræften bredt sig,
og hun ville gerne på den sidste tur med Calypso,
som hun kunne klare.
Og alle sagde, "det må du altså ikke.
"Du kan jo knap stå oprejst.
"Du falder og går i en million stykker."
Hun svarede på sin sømandsmanér,
"rend mig! Jeg gør, hvad der passer mig."
Og så tog hun på sin sidste mission.
DØDSANNONCER – SIMONE COUSTEAU, 72 DYKKER, GIFT MED JACQUES
SIMONE COUSTEAUS DAGBOG OPLÆST AF JOCELYNE DE PASS
Calypso har givet mig alt.
Intet menneske i verden kunne nogensinde tilbyde mig det, som dette fartøj har.
Den båd er mit paradis.
Og det er vidunderligt at lade hånden glide over dens skrog.
At indånde dens maling.
At føle dens vibrationer.
Dens sjæl er den eneste grund til, at jeg er i live.
FORTALT AF JEAN-MICHEL COUSTEAU
For mig var den største tragedie min mors død.
Og jeg er rasende på mig selv, fordi jeg ikke indså, hvad hun gemte på.
Nuvel, det bør ikke overdrives. Jeg følte anger til sidst, en del anger.
Jeg burde have taget mig mere af min families grundlæggende behov.
JACQUES OG FRANCINE MED DERES BØRN DIANE OG PIERRE-YVES
Jacques forklarede aldrig om vores privatliv til nogen.
Men han blev bekymret for, at hvis der skete ham noget,
ville vi ikke være beskyttet.
Så af den grund blev vi gift så hurtigt
efter hans første hustrus død.
28. JUNI 1991 6 MÅNEDER EFTER SIMONES DØD
FORTALT AF SUSAN SCHIEFELBEIN
Da Francine og Jacques blev gift,
tror jeg ikke, at nogen i Frankrig var chokerede eller tog notits af det.
Det, folk gik op i, var Cousteaus bedrifter.
Francine begyndte at skrive fortællersporene til hans film.
FORTÆLLING FRANCINE COUSTEAU
Og hjalp ham med at lede Cousteau-selskabet.
Og han sagde, at deres børn gav ham en ny begyndelse.
Jeg så søpindsvin, der stikker.
- Den giftige art. - Godt, sig mig...
Så du nogen arter af...
ikke et hul, men en sandbunke.
- Ja, det så jeg. Hvad er det? - Der lever et dyr derinde.
Nå ja, det så vi i din film.
Ja.
Og han sagde, at selvom han vidste, han nærmede sig sit livs afslutning,
var han ikke færdig endnu.
Antarktis, dette velkendte, fjerntliggende område,
er midtpunkt for ophidset, international debat her til morgen.
Bør dette majestætiske kontinent for altid forblive uberørt under isen?
Eller bør Antarktis i en verden
med stigende ressourceknaphed tappes for olie og kostbare mineraler?
MSNBC TODAY NEW YORK – PARIS
Du har sagt, at Antarktis' overlevelse
og menneskehedens overlevelse står i forbindelse.
Er det alarmerende, eller hvordan vil du forklare det?
Ja, videnskaben af i dag
har meget bedre forståelse
for det antarktiske systems rolle i skabelsen af vores egne klimaer
over hele verden.
Kombinationen af industrialisering og skovrydning
har øget CO2-mængden i atmosfæren...
og igangsat en skadelig opvarmning af vores planet.
COUSTEAU MED FRANKRIGS PRÆSIDENT JACQUES CHIRAC
Ismasserne i Antarktis udgør 90% af al is i verden,
de styrer klimaet selv i USA
og i Europa på den nordlige halvkugle.
Hvis vi lader Antarktis blive berørt af industri,
af eksplosioner og så videre,
ved vi ikke, hvad der kan ske.
Og vi forårsager måske hungersnød i Afrika
og sågar tørke i USA.
Fordi vi forstår nu, at vores klode
er en sammenhængende, termodynamisk maskine, der ganske enkelt drives
af en varmekilde, solen, og et kuldereservoir, Antarktis.
Og det system må vi ikke pille ved.
Hvilken slags fremtid vil være sikker for de kommende generationer?
Kommende generationer på en ren og uforurenet jord.
Enhver generation må opponere
mod enhver irreversibel beskadigelse af livet på jorden.
Jeg besluttede at starte en kampagne
for at lægge pres på industriledere og politikere.
KAMPAGNE FOR KOMMENDE GENERATIONERS RETTIGHEDER
For de gør det ikke på eget initiativ.
Det må ske under pres.
Nu for nylig havde jeg endda lejlighed til at fortælle vores historie
til USA's præsident,
og jeg tror, at han var meget modtagelig for det, vi sagde.
Jacques Cousteau har gennemtvunget en ændring af politikken for Antarktis,
så den nu er imod minedrift og enhver udnyttelse af ressourcer.
MILJØBESKYTTELSESPROTOKOL DEN ANTARKTISKE TRAKTAT
De 26 nationer enedes om at lade Antarktis forblive uberørt
i mindst 50 år.
INTERNATIONAL TRAKTAT INDFØRER MINIMUM 50 ÅRS FORBUD
MOD UDNYTTELSE AF ANTARKTIS' OLIE OG MINERALER.
Så det lykkedes dig at bremse menneskehedens galskab en smule?
En smule foreløbig, men...
-Det er vel en stor sejr? - Det er en kæmpe sejr!
Højtærede damer og herrer,
det er et privilegium for mig at tale til jer
på den vigtigste konference
om miljøet, som nogensinde er opfundet.
Det største topmøde nogensinde er endelig i gang.
The Earth Summit, som det kaldes.
Repræsentanter for 170 nationer har den kolossale opgave
at forhindre jorden i at blive ubeboelig.
Blandt de tusindvis af deltagere i The Earth Summit
er der en mand, der kan hævde at have formet folkestemningen
endda forud for denne konference.
Jacques Cousteaus entusiasme, hans lærdom
og hans appel til almindelige mennesker
har motiveret interesseorganisationer såvel som regeringer.
I en alder af 80 år har han en ikke ubetydelig del af æren
for at gøre The Earth Summit til virkelighed.
Han udtrykker optimisme med hensyn til konferencens resultat,
men advarer om fortsatte trusler mod miljøet verden over.
Ikke vedvarende energiressourcer opbruges.
Biodiversiteten falder til alarmerende niveauer.
Der er et urimeligt energibehov.
Og frem for alt er bortsmeltningen af gletsjere og iskapper
og den katastrofale stigning i havenes vandstand
allerede begyndt.
Men hør her, alle folk i verden,
det hele begynder her i Rio.
For første gang har en overvældende majoritet af verdens ledere
lovet at gøre vidunderlige ting. Allesammen.
Nu må vi tvinge dem til at sætte handling bag ordene.
FORTALT AF FRANCOIS SARANO CANADA
Cousteau var respekteret verden over.
Alle havde tillid til ham. Alle værdsatte ham.
TYSKLAND CUBA
Og det var den respekt og tillid...
RUSLAND SENEGAL
...der åbnede alle døre.
Og ved Rio-topmødet var han den eneste på det officielle foto,
som ikke var statsoverhoved.
"Kaptajn Planet," her er han.
Kaptajn, er du optimistisk med hensyn til nationernes
forvaltning af vores fælles ressourcer fremover?
Jeg er ofte blevet stillet det spørgsmål, og jeg stiller mig selv det.
Jeg ræsonnerer ved at sætte ting sammen.
Jeg er optimistisk, fordi jeg har stor tillid til mennesket,
og jeg tror, at folk en skønne dag vil gøre oprør og begynde
at tage det alvorligt.
Og det er ret fantastisk at se
alle de her unge og børn
være begejstrede for en verden, der for nylig er blevet afsløret...
som havde ligget skjult under overfladen i århundreder.
Nu er det op til dem at tage roret.
JACQUES-YVES COUSTEAU DØDE 25. JUNI 1997.
HAN BLEV 87 ÅR.
COUSTEAU-SELSKABET FORTSÆTTER JACQUES COUSTEAUS ARBEJDE
OG BÆRER HANS EFTERMÆLE IND I DET 21. ÅRHUNDREDE.
DEN ANTARKTISKE TRAKTAT SKAL FORNYS I 2048,
VERDENS SKRØBELIGSTE ØKOSYSTEMS SKÆBNE ER PÅ SPIL.
Tekster af: Jakob Møller